Diari Oficial de la Generalitat Valenciana


Sumari del DOGV 8434, del 29-11-2018 (2018/11871)

RESOLUCIÓ de 27 de novembre de 2018, del director de l'Agència Valenciana de Foment i Garantia Agrària, per la qual s'amplia el termini de justificació de les ajudes per a la cooperació en el marc del Programa de desenvolupament rural de la Comunitat Valenciana 2014-2020.
--------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8434

Data del DOGV
:   29-11-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/11176


Data del document
:   27-11-2018

Organisme emissor
:   Agència Valenciana de Foment i Garantia Agrària

Tipus de document
:   Resolució

Descriptors 

:   * Agència Valenciana de Foment i Garantia Agrària
    * ajuda pública

RESOLUCIÓ de 27 de novembre de 2018, del director de l'Agència Valenciana de Foment i Garantia Agrària, per la qual s'amplia el termini de justificació de les ajudes per a la cooperació en el marc del Programa de desenvolupament rural de la Comunitat Valenciana 2014-2020. [2018/11457]  
En data 9 de febrer de 2018 es va publicar en el Diari Oficial de la Generalitat Valenciana número 8231 l'Ordre 3/2018, d'1 de febrer, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'estableixen les bases reguladores de les ajudes per a la cooperació en el marc del Programa de desenvolupament rural de la Comunitat Valenciana 2014-2020.  
Les ajudes recollides en l'Ordre desenvolupen l'operació 16.2.1, Ajuda a projectes pilot (en els termes previstos per l'article 35.2.a del Reglament (UE) número 1305/2013 i per al desenvolupament de nous productes, tècniques, processos i tecnologies, en els termes previstos per l'article 35.2.b del Reglament (UE) número 1305/2013), de la submesura 16.2, Suport per a projectes pilot i per al desenvolupament de nous productes, pràctiques, processos i tecnologies, de la mesura 16, Cooperació, del Programa de desenvolupament rural de la Comunitat Valenciana 2014-2020, prevista en l'article 35 del capítol I, Mesures, del títol III, Ajuda al desenvolupament rural, del Reglament (UE) núm. 1305/2013, del Parlament Europeu i del Consell, de 17 de desembre de 2013.  
El 21 de juny de 2018, en el Diari Oficial de la Generalitat Valenciana número 8322, es van convocar per a l'exercici 2018, per Resolució de 15 de juny de 2018, del director de l'Agència Valenciana de Foment i Garantia Agrària, diferents ajudes per a la cooperació en el marc del Programa de desenvolupament rural de la Comunitat Valenciana 2014-2020: per a projectes de cooperació relacionats amb experiències innovadores i sostenibles entre productors i centres d'investigació amb cultius adaptats al canvi climàtic i produïts amb models agroecològics; per a projectes de cooperació relacionats amb la valorització de restes vegetals en experiències d'agrocompostatge o uns altres, la finalitat dels quals siga evitar l'ús del foc per a l'eliminació de restes agrícoles; per a projectes de cooperació relacionats amb el foment de la ramaderia extensiva i d'iniciatives en aquest sector; per a projectes de cooperació relacionats amb les experiències de transformació agroalimentària innovadores, especialment vinculades a figures de qualitat diferenciada i producció ecològica i per a projectes de cooperació relacionats amb les experiències de centrals de compra innovadores, especialment vinculades a figures de qualitat diferenciada i producció ecològica. En aquesta resolució s'establia com a termini de justificació de les ajudes fins al 30 de novembre per a cada anualitat.  
  
Vist que encara no s'han resolt les diferents convocatòries, és ineludible ampliar el termini de presentació, de manera que s'establisca un termini de justificació apropiat perquè els beneficiaris de les ajudes puguen realitzar l'actuació objecte de subvenció dins del termini i en la forma escaient.  
Vist el que es disposa en l'article 70 del Reial decret 887/2016, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, i en l'article 32 de la Llei 39/2015, d'1 d'octubre, del procediment administratiu comú de les administracions públiques, i en virtut de les facultats que em confereixen l'article 160.4 de la Llei 1/2015, de 6 de febrer, de la Generalitat, d'hisenda, del sector públic instrumental i de subvencions, i l'article 13.1.h del Decret 123/2006, de 8 de setembre, del Consell, pel qual s'aprova l'Estatut de l'Agència Valenciana de Foment i Garantia Agrària, resolc:  
  
  
Primer  
Ampliar el termini de justificació de l'anualitat 2018, que està establit en el resolc desé de les diferents convocatòries d'ajudes per a la cooperació en el marc del Programa de desenvolupament rural de la Comunitat Valenciana 2014-2020 (DOGV 8322, 21.06.2018), fins al 20 de desembre de 2018.  
  
Segon  
Notificar als interessats, mitjançant la publicació en el Diari Oficial de la Generalitat Valenciana, aquesta resolució, indicant-los que, de conformitat amb l'article 32.3 de la Llei 39/2015, d'1 d'octubre, del procediment administratiu comú de les administracions públiques, contra aquesta no hi ha possibilitat de recurs.  
  
València, 27 de novembre de 2018.- El director de l'Agència Valenciana de Foment i Garantia Agrària: Francisco Rodríguez Mulero.